CELEX: 32022D0458
Language: sl
Date: 2022-03-09 00:00:00
Title: Sklep (EU) 2022/458 Evropskega parlamenta in Sveta z dne 9. marca 2022 o uporabi Evropskega sklada za prilagoditev globalizaciji za presežne delavce na podlagi vloge Španije (EGF/2021/006 ES/Cataluña automotive)

22.3.2022   
               
               
                  SL
               
               
                  Uradni list Evropske unije
               
               
                  L 93/144
               
            
         SKLEP (EU) 2022/458 EVROPSKEGA PARLAMENTA IN SVETA
         z dne 9. marca 2022
         o uporabi Evropskega sklada za prilagoditev globalizaciji za presežne delavce na podlagi vloge Španije (EGF/2021/006 ES/Cataluña automotive)
         EVROPSKI PARLAMENT IN SVET EVROPSKE UNIJE STA –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2021/691 Evropskega parlamenta in Sveta z dne 28. aprila 2021 o Evropskem skladu za prilagoditev globalizaciji za presežne delavce (ESPG) in razveljavitvi Uredbe (EU) št. 1309/2013 (1) ter zlasti člena 15, odstavek 1, Uredbe,
         ob upoštevanju Medinstitucionalnega sporazuma z dne 16. decembra 2020 med Evropskim parlamentom, Svetom Evropske unije in Evropsko komisijo o proračunski disciplini, sodelovanju v proračunskih zadevah in dobrem finančnem poslovodenju ter novih virih lastnih sredstev, vključno s časovnim načrtom za uvedbo novih virov lastnih sredstev (2), ter zlasti točke 9 Sporazuma,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Cilja Evropskega sklada za prilagoditev globalizaciji za presežne delavce (ESPG) sta izkazovanje solidarnosti ter spodbujanje dostojne in trajnostne zaposlitve v Uniji z zagotavljanjem podpore presežnim delavcem in samozaposlenim osebam, ki so prenehale opravljati dejavnost, v primeru velikih prestrukturiranj ter z nudenjem pomoči tem delavcem in samozaposlenim osebam, da se čim prej vrnejo v dostojno in trajnostno zaposlitev.
                  
               
                     (2)
                  
                  
                     ESPG ne sme presegati najvišjega zneska 186 000 000 EUR (v cenah iz leta 2018), kot je določeno v členu 8 Uredbe Sveta (EU, Euratom) 2020/2093 (3).
                  
               
                     (3)
                  
                  
                     Španija je 23. septembra 2021 vložila vlogo za uporabo sredstev ESPG v zvezi s presežnimi delavci v gospodarskem sektorju, ki po statistični klasifikaciji gospodarskih dejavnosti v Evropski uniji („NACE“) (4) Revizija 2 spada v oddelek 29 (Proizvodnja motornih vozil, prikolic in polprikolic), v regiji Katalonija, ki je španska regija na ravni 2 skupne klasifikacije statističnih teritorialnih enot („NUTS 2“) (5) (ES51). Vloga je bila dopolnjena z dodatnimi informacijami, predloženimi v skladu s členom 8, odstavek 5, Uredbe (EU) 2021/691. Navedena vloga izpolnjuje pogoje za finančni prispevek iz ESPG, kot je določeno v členu 13 Uredbe (EU) 2021/691.
                  
               
                     (4)
                  
                  
                     Zato bi bilo treba uporabiti ESPG, da se zagotovi finančni prispevek v višini 2 795 156 EUR za vlogo, ki jo je vložila Španija.
                  
               
                     (5)
                  
                  
                     Da bi čim bolj skrajšali čas, potreben za uporabo ESPG, bi bilo treba ta sklep uporabljati od datuma sprejetja –
                  
               SPREJELA NASLEDNJI SKLEP:
         
            Člen 1
            V okviru splošnega proračuna Unije za proračunsko leto 2022 se iz Evropskega sklada za prilagoditev globalizaciji za presežne delavce uporabi znesek v višini 2 795 156 EUR v odobritvah za prevzem obveznosti in odobritvah plačil.
         
         
            Člen 2
            Ta sklep začne veljati na dan objave v Uradnem listu Evropske unije.
            Uporablja se od 9. marca 2022.
         
         
            V Strasbourgu, 9. marca 2022
            
               
                  Za Evropski parlament
               
               
                  predsednica
               
               R. METSOLA
            
            
               
                  Za Svet
               
               
                  predsednica
               
               B. KLINKERT
            
         
         
            (1)  UL L 153, 3.5.2021, str. 48.
         
            (2)  UL L 433 I, 22.12.2020, str. 28.
         
            (3)  Uredba Sveta (EU, Euratom) 2020/2093 z dne 17. decembra 2020 o večletnem finančnem okviru za obdobje 2021–2027 (UL L 433 I, 22.12.2020, str. 11).
         
            (4)  Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90, kakor tudi nekaterih uredb ES o posebnih statističnih področjih (UL L 393, 30.12.2006, str. 1).
         
            (5)  Delegirana uredba Komisije (EU) 2019/1755 z dne 8. avgusta 2019 o spremembi prilog k Uredbi (ES) št. 1059/2003 Evropskega parlamenta in Sveta o oblikovanju skupne klasifikacije statističnih teritorialnih enot (NUTS) (UL L 270, 24.10.2019, str. 1).